114 
vandet var imidlertid efter et Par Dages stille Vejr blevet pas- 
sabelt igjen, og Kl. 5 Form. den 23de satte vi af. Med det 
stille Vejr havde en bred, aaben Rende dannet sig langs Land, 
og kun i Patursok- Bugten generedes vi en Del af Masser af 
kalvende Isfjelde, der som sædvanlig opfyldte den. Ved Mid- 
dagstid naaede vi Zoëmiut og lagde til Land ved den lille ©, 
hvor Navfalik’s Telt stod i 1884. Efter Aftale rejstes en 
Varde paa Toppen af Øen, en kort Beretning til Hovedexpedi- 
tionen nedlagdes deri, og efterat det meste af en paa Vejen 
fanget stor Sælhund var fortæret, forlod vi Zvimiut, roede uden 
om Cap Discord og lagde om Aftenen til Land ved Serketnua. 
Det var kun efter længere Overtalelsesforsøg, at jeg havde 
faaet Grønlænderne til at vove sig udenom det bratte Cap Dis- 
cord; thi ved dette fremspringende Punkt laa Isen tæt ind, 
og en svær Strøm forøgede Ubehagelighederne ved at passere 
det. Ved vor Ankomst til Serketnua viste det sig ogsaå, at Isen 
var i stærk Bevægelse indefter, og Nord for Serketnua var Vejen 
allerede spærret. Vi maatte atter, denne Gang for en Uge, 
ty til Taalmodigheden; løje nordostlige Vinde pressede Isen 
tættere og tættere sammen mod Land, og først d. 28de Juni 
kom der Bedring i Forholdene, men den Dag kunde vi ogsaa 
være komne et godt Stykke frem, bvis jeg ikke her, som ad- 
skillige Gange tilforn, havde havt Grønlændernes Modløshed at 
kæmpe imod. De forskjellige Standsninger, vi allerede i Aar 
havde havt, og hele den foregaaende Sommers uheldige Is- 
forhold havde gjort dem saa ængstelige, at der ofte skulde over- 
menneskelig Taalmodighed til for at holde gode Miner med 
dem. + Alt afhang jo imidlertid af deres gode Villie, saa at der var 
intet andet at gjøre, end "se at faa det mest mulige ud af 
dem ved Føjelighed. Den nævnte Dag var det dem ikke nok, 
at Styrerne af. Baadene og jeg havde været tilfjelds og seet 
gode Isforhold nordefter, — nej, for Kajakmændene havde 
været ude ved Forbjerget tæt Nord for os og undersøgt For- 
holdene derfra, turde alle de gamle Fruentimmer ikke sætte 
